open-index/open-wikipedia-markdown huggingface dataset:
Sacred Heart

***Sacred Heart*** er det tredje studioalbumet til Dio.

Albumet ble utgitt i august 1985 og ble sertifisert til Gullplate av RIAA 15. oktober samme år. Det var det siste DIO-albumet som gitarist Vivian Campbell var med på.

## Sporliste
Alle tekster av Ronnie James Dio, musikk av oppførte
#«King of Rock and Roll» (Dio, Vivian Campbell, Jimmy Bain, Vinny Appice) – 3:49
#«Sacred Heart» (Dio, Campbell, Bain, Appice) – 6:27
#«Another Lie» (Dio) – 3:48
#«Rock 'N' Roll Children» (Dio) – 4:32
#«Hungry for Heaven» (Dio, Bain) – 4:10
#«Like the Beat of a Heart» (Dio, Bain) – 4:24
#«Just Another Day» (Dio, Campbell) – 3:23
#«Fallen Angels» (Dio, Campbell, Bain, Appice) – 3:57
#«Shoot Shoot» (Dio, Campbell, Bain, Appice) – 4:20

## Personell
* Ronnie James Dio – vokal, keyboard
* Vivian Campbell – gitar
* Jimmy Bain – bass
* Claude Schnell – keyboard
* Vinny Appice – trommer

## Eksterne lenker
* 
* Dark Lyrics – Sacred Heart
Luo Ruiqing

**Luo Ruiqing** (forenklet kinesisk: 罗瑞卿, tradisjonell kinesisk: 羅瑞卿, pinyin: *Luó Ruìqīng*, Wade-Giles: *Lo Jui-ching*; født 31. mai 1906 i Nanchong i provinsen Sichuan i Kina, død 3. august 1978 i Heidelberg i Vest-Tyskland) var en kinesisk kommunistisk politiker og general.

## Liv og virke
### Bakgrunn
Luo Ruiqing kom fra en rik familie nord i provinsen Sichuan som var forfalt til fattigdom på grunn av farens, godseieren Luo Chuntings (罗春庭) opiummisbruk. Han var ett av seks barn. Hele familien måtte da brøføs av moren inntekter. Hennes gylle navn er ikke overlevert, men slektsnavnet var Xian (鲜). Hun klarte å sørge for Ruiqings utdannelse.

### Militær
Han ble med i kommunistpartiet i 1928 og i Den røde armé i 1929. Han deltok på den lange marsjen, den andre sino-japanske krig og den kinesiske borgerkrig i ledende militære poster. I 1955 ble han sammen med ni andre veteraner i Folkets frigjøringshær til firestjernes general.

Luo var en av Mao Zedongs mest trofaste menn og etter kommunistenes maktovertagelse i 1949 var han minister for offentlig sikkerhet frem til 1959, og gjorde seg kjent for sine harde metoder. Under de tre anti-kampanjen i 1951 hevdet Luo blant annet at «det overveldende flertall av den kinesiske befolkning blir fostret ved nærvær ved offentlige henrettelser». Årene 1959-1965 var han stabssjef i Folkets frigjøringshær. Sønnen til en tresthjernes general i hæren som i 1971 falt i unåde p.g.a. at han stor nær Lin Biao fortalte i 2006 hvordan Luo Ruiqing når han ringte opp faren hadde for vane å spørre om denne stod i givakt når han svarte ham på telefon… (dette som en illustrasjon til Luos "harde metoder").

På 1960-tallet led forsvarsministeren Lin Biao av dårlig helse, og han lot derfor Luo ta seg av en rekke av sine arbeidsoppgaver. Omkring 1964 begynte Lin å få mistanker mot Luo og i samband med at Mao forberedte kulturrevolusjonen fikk Lin tillatelse til å rense ut Luo i bytte mot sin støtte i Maos kamp mot sine rivaler i partiet. I desember 1965 avsatte politbyråets stående komite ham fra hans post som stabssjef og han ble utsatt for fysisk och psykisk tortur av rødegardister. Han ble brennemerket som tilgørende det de kulturrevolusjobære kalte «Peng-Luo-Lu-Yang anti-parti-klikken» (sammen Peng Zhen, Lu Dingyi og Yang Shangkun). Kritikksesjonene og brutaliteten drev ham til et selvmordsforsøk ved å hoppe fra en bygning i april 1966. 

Luo overlevde imidlertid selvmordsforsøket og ble utsatt for flere politiske kampanjer, trass i alvorlige skader etter selvmordsforsøket. Han måtte sitte i fengsler under størstedelen av kulturrevolusjonen og måtte amputere sitt venstre ben.

Etter Maos død i 1976 ble han rehabilitert. Luo døde i Heidelberg i Tyskland, dit han sommeren 1978 hadde fløyet for medisinsk bistand.

## Referanser


## Eksterne lenker
*  
* Offisiell biografi.
Fairless gasskraftverk

**Fairless gasskraftverk** og ***Fairless avfallskraftverk*** er navnet på to varmekraftverk i delstaten Pennsylvania i det østlige USA. Begge drives av naturgass eller avfallsgass *(landfill gas)*.

Fairless gasskraftverk har en installert produksjonskapasitet på 1.200 MW, fordelt på 2 like store 600 MW-blokker med moderne gassturbiner. Operatør er Fairless Energy LLC. Det ligger på stedet hvor USX Fairless stålverk tidligere lå. Utstyret er vesentlig levert av General Electric. Anlegget ble bygget ut i årene 2001–2004. Brenselkilden er naturgass.

Fairless avfallskraftverk har en installert kapasitet på 60 MW fordelt på 2 like store blokker. Opprinnelig brant kraftverket både naturgass og fyringsolje fjernvarme fra Fairless stålverk, og ble satt i drift i 1955. Men da kilden til fjernvatrme fra stålverket forsvant, ble det en utfasing av hele driften og senere ombygging til brenning av avfallsgass *(landfill gas)*, utbygd fra 2004.

## Se også
*Liste over verdens største olje- og gasskraftverk

## Referanser


## Eksterne lenker
* IndustCards – «Gas Turbine and Combined-Cycle Power Plants in Pennsylvania».
* IndustCards – «Other Steam-Electric Plants in the USA – Maryland, New Jersey, Pennslvania & Wash DC».
Springdale gasskraftverk

**Springdale gasskraftverk** er et varmekraftverk i Allegheny County i delstaten Pennsylvania i det østlige USA. Det har en installert produksjonskapasitet på 540 MW, fordelt på 1 blokk med 2+1 moderne gassturbiner. Operatør var opprinnelig Allegheny Energy Supply Company, et selskap som ble fusjonert med FirstEnergy i 2011. I 2017 ble kraftverket solgt til LS Power Development LLC.

Utstyret er vesentlig levert av SWPC og Kværner. Anlegget ble bygget ut i årene 2000&ndash;2003. Brenselkilden er naturgass, og bare subsidiært fyringsolje.

## Se også
* Liste over verdens største olje- og gasskraftverk

## Referanser


## Eksterne lenker
* Electricity Generating Capacity, 2008 – U.S. Energy Information Administration. Besøkt 6. august 2011.
* IndustCards – «Gas Turbine and Combined-Cycle Power Plants in Pennsylvania».
AES Ironwood gasskraftverk

**AES Ironwood gasskraftverk** er et varmekraftverk i delstaten Pennsylvania i det østlige USA. Det har en installert produksjonskapasitet på 710 MW, fordelt på én blokk med moderne gassturbiner. Operatør er AES Corp.

Utstyret er vesentlig levert av Siemens og Doosan. Anlegget ble bygget ut i årene 2000–2002. Brenselkilden er naturgass.

## Se også
*Liste over verdens største olje- og gasskraftverk

## Referanser
Norsk Roxkringkasting & Co

***Norsk Roxkringkasting & Co*** er et norsk musikkprogram med Nils Heldal som gikk på NRK fra 1993 til 1994. Programmet gikk på torsdager og var et studiobasert rock- og musikkvideomagasin som var krydret med satire og en del pussige innslag. I tillegg inneholdt det nyheter, teknikk, aukustisk live-musikk (unplugged), mimrespalte og konkurranser. Det ble produsert av Reidar Otto Johnsen, mens sivilarbeider Gunnar Henden arbeidet i redaksjonen.

Programmet ble sendt fra en kjeller på Fredensborg i Oslo.

Hver uke ble de mest solgte singlene med god hjelp fra VG-lista presentert.

## Referanser


## Eksterne lenker
*
Northeastern kraftverk

**Northeastern kraftverk** er et varmekraftverk i Rogers County, delstaten Oklahoma i det sentrale USA. Det har en installert produksjonskapasitet på 940–1&nbsp;.000 MW fra 4 blokker fyrt på naturgass og 946 MW fra 2 blokker fyrt på kull førstnevnte med 1+1 moderne gassturbiner. Operatør er J-Power Co for gassenhetene, og American Electric Power for kullenhetene.

Utstyret er vesentlig levert av General Electric. Anlegget ble bygget ut i årene 1961&ndash;1980 for kullblokkene, og med utvidelse for kulldrift fram til 2001. Brenselkilden er naturgass og (sub)bitumenøst kull. Utslippene av CO2 i 2007 var for kullkraftenheten 7,511 mill. tonn.

## Se også
*Liste over verdens største olje- og gasskraftverk

## Referanser


## Eksterne lenker
* IndustCards – «CCGT Power Plants in Oklahoma».
* Beskrivelse av delstatens kullindustri med kart, utslippstall og lenker til hvert kraftverk - SourceWatch. Besøkt 6. juli 2010.
* Electric Generating Capacity 2008 – EIA, USAs energidepartement. Besøkt 6. juli 2010.
Richmond kraftverk

**Richmond kraftverk** er et nedlagt varmekraftverk i delstaten Pennsylvania i det østlige USA. Det hadde en installert produksjonskapasitet på 734 MW, fordelt på 19 turbiner. Operatør var Exelon Power.

Utstyret er vesentlig levert av General Electric. Anlegget ble bygget ut i årene 1920&ndash;1971, og ble nedlagt i 1985. Allerede i 1920-årene var effekten oppe i 500 MW. Brenselkilden var naturgass og fyringsolje.

## Se også
*Liste over verdens største olje- og gasskraftverk

## Eksterne lenker
* IndustCards – «Gas Turbine and Combined-Cycle Power Plants in Pennsylvania».
Chouteau kraftverk

**Chouteau kraftverk** (*Chouteau power station*) er et gasskraftverk i Mayes County i delstaten Oklahoma i USA. Det har en installert produksjonskapasitet på , fordelt på 2 identiske blokker med tre gassturbiner hver. Operatør er Associated Electric Cooperative, Inc. Den første blokken ble satt i drift i 2000 og den andre i 2011. Brenselkilden er naturgass.

Fire kilometer mot sør ligger Grand River kraftverk.

## Se også
*Liste over verdens største olje- og gasskraftverk

## Referanser




## Eksterne lenker
* Chouteau power station på Global Energy Monitor wiki
Hermiston kraftverk

**Hermiston kraftverk** er et varmekraftverk i Umatilla County i delstaten Oregon i det nordvestre USA, 15&nbsp;km sør for Columbia River. Det har en installert produksjonskapasitet på 1.104 MW, fordelt på 2 like store blokker og én 630 MW-blokk med 1+1 moderne gassturbiner. Operatør er Perennial Power Holdings Ltd, men eier er Calpine Corp..

Utstyret er vesentlig levert av General Electric. Anlegget ble bygget ut i årene 1994–1996, og videre utvdiet med en 630 MW-blokk i 2002. Brenselkilden er naturgass, og subsidiært  fyringsolje i den nyeste enheten.

## Se også
*Liste over verdens største olje- og gasskraftverk

## Referanser


## Eksterne lenker
* IndustCards – «Gas Turbine and Gombined-cycle Plants in Oregon».
* Power Plants – Calpine Corp. Besøkt 2. juli 2010.
Klamath gasskraftverk

**Klamath gasskraftverk** er et varmekraftverk i Klamath Falls i delstaten Oregon i det nordvestre USA. Det har en installert produksjonskapasitet på 500 MW, fordelt på 1 blokk med 2+1 moderne gassturbiner. Operatør er Pacific Klamath Energy Ltd.

Utstyret er vesentlig levert av General Electric, Alstom og Toshiba. Anlegget ble bygget ut i årene 2000&ndash;2001. Brenselkilden er naturgass.

## Se også
*Liste over verdens største olje- og gasskraftverk

## Referanser


## Eksterne lenker
* IndustCards – «Gas Turbine and Gombined-cycle Plants in Oregon».
Italia under Sommer-OL 1928

**Italia under Sommer-OL 1928**. 174 sportsutøvere, 156 menn og atten kvinner fra Italia deltok i femten sporter under Sommer-OL 1928 i Amsterdam. Italia ble femte beste nasjon med sju gull-, fem sølv- og sju bronsemedaljer. Vektløfteren Carlo Galimberti var Italias flaggbærer under åpningsseremonien.

## Medaljer

## Medaljevinnerne

 
## Eksterne lenker
* Resultater og profilside  på sports-reference.com
Ekvatorial-Guinea under Sommer-OL 1996

**Ekvatorial-Guinea i Sommer-OL 1996**. Fem sportsutøvere, fire menn og en kvinne fra Ekvatorial-Guinea deltok i friidrett i Sommer-OL 1996 i Atlanta. Det var fjerde gangen som Ekvatorial-Guinea deltok i et sommer-OL. Deltagerne vant ingen medaljer.

## Medaljer

## Eksterne lenker
* OL-resultater på Sports-reference.com
Arkitekturåret 1800

## Bygninger

* 1. november - Det hvite hus i Washington D.C., USA blir fullført. Men portikoen blir ikke bygget før i 1825.
* King's Inns i Dublin, tegnet av James Gandon, fullføres.

## Priser
* Prix de Rome: Auguste Famin

## Fødsler

## Dødsfall

## Bildegalleri

Carl_August_Ehrensvärd_(1745-1800,_ur_Svenska_Familj-Journalen).png|Carl August Ehrensvärd(1745-1800)
Friedrich_Gilly.jpg|Friedrich Gilly(1772-1800)
Gottlieb_Bindesbøll_2_(Wilhelm_Marstrand).jpg|Michael Gottlieb Bindesbøll(1800-1856)
August_Stueler.jpg|Friedrich August Stüler(1800-1865)
Decimus Burton.png|Decimus Burton(1800-1881)

## Referanser
Leighton Lucas

**Leighton Lucas** (født 5. januar 1903 i London, død 1. november 1982 i London) var en engelsk komponist og dirigent.

Lucas ønsket i sin ungdom å bli ballettdanser, men 19 år gammel ble han dirigent for et teaterorkester. Han ble senere lærer ved the *Royal Academy of Music*, og jobbet med *Diaghillev's Ballet Russes* (1918–1921) og *Birmingham Repertory Theatre* (1921–1923).

Leighton Lucas kom til å komponere musikk for både orkester, kor og brassband. Flere av hans verker har blitt benyttet som pliktnummer i forbindelse med brassbandkonkurranser. Av verkene han skrev for brassband er nok *Chorale and Variations*, *Symphonic Suite* og *Spring Song* mest kjent. 

Imidlertid er nok Lucas mest kjent for sitt bidrag til film-musikk i filmen *The Dam Busters*.

## Referanser


## Eksterne lenker
* 
*
Victor Ewald

**Victor Ewald** (født 27. november 1860 i St. Petersburg, død 16. april 1935 i Leningrad) var en russisk ingeniør, komponist og cellist.

Ewald er nok mest kjent for musikken han skrev for messinginstrumenter.

## Kjente verk
* Brass-kvintett Nr. 1, opus 5 
** I: Moderato
** II: Adagio – Allegro – Adagio
** III: Allegro Moderato
* Brass-kvintett Nr. 2, opus 6
** I: Allegro Risoluto
** II: Tema Con Variozioni
** III: Allegro Vivace
* Brass-kvintett Nr. 3, opus 7
** I: Allegro Moderato
** II: Intermezzo
** III: Andante
** IV: Vivo
* Brass-kvintett Nr. 4, opus 8
** I: Allegro Commodo
** II: Allegro
** III: Andantino
** IV: Allegro Con Brio

## Referanser


## Eksterne lenker
* www.classical-composers.org Classical Composers Database (engelsk)
Sandgraverfamilien

* *[[Georychus]]*
* *[[Fukomys]]*
* *[[Cryptomys]]*
* *[[Heliophobius]]*
* *[[Bathyergus]]*
* *[[Nakenrotte|Heterocephalus]]*

**Sandgraverfamilien** er en familie av gnagere som omfatter arter som lever under jorden og graver ganger. Alle holder til i Afrika sør for Sahara. Fossile arter er funnet i Israel og Mongolia.

Disse gnagerne lever i ulike habitater. De er rottelignende dyr som varierer i størrelse. Flere av dem er nesten blinde. Den mest kjente er trolig nakenrotte

## Referanser


## Eksterne lenker
*
Doctor of Letters

**Doctor of Letters** (latin: *Litterarum doctor*), forkortet **D.Litt.**, er en høyere doktorgrad som tildeles av universiteter i Storbritannia og andre samveldestater. Graden er en høyere grad enn PhD. Det er innehaver av en avsluttende grad innen kunst, humaniora og samfunnsvitenskap. I USA, ved universiteter som Drew University, tildeles graden for et «tverrfaglig» program for høyere utdanning utformet «med tanke på yrkesaktive fagfolk». 

Avhengig av landet kan graden som tildeles også være en høyere doktorgrad etter doktorgrad i filosofi (*Ph.D.*) eller tilsvarende en høyere doktorgrad, for eksempel doktorgrad i naturvitenskap (*Sc.D.* eller *D.Sc.*) eller doktorgrad i jus (LL.D). Den tildeles i Argentina og Mexico av universiteter som anerkjennelse for overlegen prestasjon innen kunst, samfunnsvitenskap eller humaniora, for eksempel originale bidrag til kreativ eller kulturell kunst, eller stipend innen samfunnsvitenskap og humaniora og andre fortjenester. eller kan tildeles som en opptjent høyere doktorgrad av universiteter i England eller Canada etter innlevering og akademisk evaluering av en portefølje av vedvarende stipend, publikasjoner, forskning eller annet vitenskapelig arbeid av høyeste kaliber.

## Se også
*Doctor of Science

## Referanser


## Eksterne lenker
* ''Dr.'', forkortelser for ''doctor'', ''doktor'' i akademiske titler i Norge, *NAOB*
Sanntidssystem

Et **sanntidssystem** er et datasystem som karakteriseres ved at riktigheten av dets beregninger ikke bare avhenger av logisk korrekthet, men også av om de ankommer tidsnok. Tidskravet skyldes sanntidssystemets interaksjon med en dynamisk omverden.

## Klassifisering
Sanntidssystemer klassifiseres etter hvilken type tidskrav de skal håndtere:
* Myk: Nytteverdien av en beregning forringes hvis den ankommer etter tidsfristen.
* Fast: Nytteverdien av en beregning som ankommer etter tidsfristen er null. Det er akseptabelt å glippe noen tidsfrister, så lenge det ikke skjer for hyppig.
* Hard: Nytteverdien av en beregning som ankommer etter tidsfristen er null. Det kan ikke aksepteres å ikke rekke en tidsfrist.

## Eksempler på sanntidskrav
* Automatisk kollisjonsunngåelse for bil: Sanntidskravet ligger i å starte oppbremsing tidlig nok til å unngå kollisjon. Sanntidskravet er mykt, fordi det er bedre å bremse sent enn aldri.
* Koding/dekoding av lyd og video i sanntid: Eksempelvis krever vi ett lyddatapunkt hvert 1/48000 sekund for hver kanal, og ett bilde hvert 1/30 sekund. Hvis vi bruker for lang tid, er det som regel helt greit å droppe et bilde eller datapunkt og bruke det gamle i stedet, framfor å skyve på neste tidsfrist og la dataene hope seg opp. Menneskets oppfatning er følsomt for tidsforskyvninger, mens nøyaktig antall bilder og lydpunkter per sekund er uviktig. Akkurat som med statistisk datainnsamling, kan man si at menneskets oppfatning jobber med en matematisk modell som er så overdeterminert at man godt kan avse upålitelige data, og feilaktige data vil stikke seg ut. Vi har å gjøre med faste tidskrav, fordi det er bedre med system i rotet enn rot i systemet.
* Automatisk fallskjermutløser: Fallskjermen må utløses før hopperen treffer bakken. Det er nytteløst å utløse fallskjermen etter at hopperen er død. Å ikke rekke tidsfristen må regnes som systemsvikt, da hopperen neppe får en sjanse til. Følgelig er denne tidsfristen hard. Tidsfrister med dødelige konsekvenser vil typisk være harde, men ikke av hensyn til menneskeliv. Hopperen var en del av sanntidssystemet, og tidsfristen var fatal for systemet.

## Ønskede egenskaper
* Pålitelighet: Sanntidssystemer blir brukt på de mest utilgjengelige plasser, hvor utskiftning er uaktuelt.
* Deterministisk oppførsel: Sanntidssystemet bør oppføre seg helt likt hver gang, inkludert tiden det bruker. Man må kunne forutsi verst tenkelige utfall og kunne garantere at i alle fall harde tidsfrister møtes innen betingelsene som kreves.
* Enkelt/billig: Nesten alle innebygde systemer er sanntidssystemer. Mye av det finnes i forbrukerelektronikk, hvor pris er avgjørende. Kravet til enkelhet er en konsekvens av ønsket om å bruke mikrokontrollere som er billige eller bruker lite strøm.

## Referanser
Thalattosuchia

**Thalattosuchia** er en utdødd gruppe av krokodillelignende krypdyr. Gruppen omfatter dyr som i høy grad var utstyrt for et liv i havet.

Gruppen deles i to familier. Til Metriorhynchidae regnes blant annet *[[Dakosaurus]]* og *[[Geosaurus]]*. Til Teleosauridae regnes blant annet *[[Pelagosaurus]]*.
Bocas del Toro (distrikt)

**Bocas del Toro** er et distrikt i provinsen Bocas del Toro nordvest i Panama. Distriktet omfatter blant annet øygruppa Bocas del Toro. Distriktshovedstaden er byen Bocas del Toro. Distriktet dekker et areal på 430,7 km². I 2014 hadde distriktet  innbyggere.

Bocas del Toro ble opprettet som distrikt i 1855.

## Administrativ inndeling
Distriktet Bocas del Toro er delt inn i fem *[[Panamas corregimientos|corregimientos]]*:
*Bocas del Toro
*Bastimentos
*Cauchero
*Punta Laurel
*Tierra Oscura

## Referanser
Bocas del Toro (by)

**Bocas del Toro** er hovedstaden i den panamanske provinsen Bocas del Toro og distriktet Bocas del Toro, som ligger nordvest i landet. Byen ligger på øya Colón, som er en del av øygruppa Bocas del Toro. Den er et populært turistmål.


Bocas1.jpg|Bocas del Toro
Bocas del Toro (town).jpg|Gate i Bocas del Toro


## Referanser
Strålenettedderkopper

* Se systematisk inndeling

**Strålenettedderkopper** (Theridiosomatidae) er en gruppe (familie) av edderkopper som tilhører undergruppen Entelegynae i gruppen Araneomorphae.

## Utseende

Små (gjerne 1,5–2&nbsp;mm), noe tettbygde edderkopper. Hunnene har en stor, kuleformet bakkropp som delvis hvelver seg over forkroppen. På undersiden sitter spinnvorter, epigyn og åpninger for trakéer og boklunger ganske tett samlet. Hannen har påfallende store pedipalper (sekundære kjønnsorganer). De to fremre beinparene er kraftigere enn de to bakre.

## Levevis
De bygger spesielle, kjegleformede nett. Den europeiske arten *[[Theridiosoma gemmosum]]* lever på fuktige steder, gjerne nær vann.

## Utbredelse
Familien forekommer i alle verdensdeler, men har en litt spredt utbredelse, og ser ut til å mangle i mange områder.
Arten *[[Theridiosoma gemmosum]]* er utbredt over det meste av Europa inkludert Sverige. I september 2010 ble det første funnet registrert i Norge, på Tjøme i Vestfold.

## Systematisk inndeling

* Klasse edderkoppdyr, Arachnida
** Orden edderkopper, Araneae
*** Underorden Opisthothelae 
**** Gruppe araneomorfe edderkopper, Araneomorphae
***** Gruppe Neocribellata
****** Gruppe Entelegynae
******* Gruppe Orbicularia
******** Overfamilie Araneoidea
********* Familie **strålenettedderkopper**, Theridiosomatidae Simon, 1881
********** Underfamilie Eperiotypinae
*********** Slekten *[[Epeirotypus]]* O. P-Cambridge, 1894 — Mexico til Costa Rica
*********** Slekten *[[Naatlo]]* Coddington, 1986 — Mellom- og Sør-Amerika
********** Underfamilie Ogulninae
*********** Slekten *[[Ogulnius]]* O. P.-Cambridge, 1882 — Mellom- og Sør-Amerika, Sør-Asia
********** Underfamilie Platoninae
*********** Slekten *[[Chthonos]]* Coddington, 1986 — Sør-Afrika
*********** Slekten *[[Plato (edderkopp)|Plato]]* Coddington, 1986 —Sør-Amerika
********** Underfamilie Theridiosomatinae
*********** Slekten *[[Andasta]]* Simon, 1895 — Sør-Asia
*********** Slekten *[[Baalzebub (edderkopp)|Baalzebub]]* Coddington, 1986 — sentrale og sørlige Afrika, Australia
*********** Slekten *[[Epilineutes]]* Coddington, 1986 — Mexico til Brasil
*********** Slekten *[[Theridiosoma]]* O. P.-Cambridge, 1879 — kosmopolittisk. I Europa:
************ paraplyedderkopp *Theridiosoma gemmosum* (L. Koch, 1870) – sjelden art funnet over det meste av Europa, også i Norge
*********** Slekten *[[Wendilgarda]]* Keyserling, 1886 — Mellom- og Sør-Amerika, Asia
*********** Slekten *[[Zoma (edderkopp)|Zoma]]* Saaristo, 1996 — Seychellene
********** Usikker plassering
*********** Slekten *[[Parogulnius]]* Archer, 1953 — USA

## Referanser


## Kilder
* Fauna Europaea Web Service, utbredelsesdatabase for europeiske dyr 

## Eksterne lenker
* 
* Tree of life, Theridiosomatidae.
Bugatti EB110

**Bugatti EB110** er en superbil fra bilmerket Bugatti, som ble presentert første gang den 15. september 1991, nøyaktig 110 år etter Ettore Bugattis fødsel. Bilen var i produksjon fra 1991 til 1995, og totalt 139 eksemplarer ble produsert. Bilen var utstyrt med en V12-motor på 3,5 liter, og hadde en toppfart på 343&nbsp;km/t.

Bilens chassis er laget av karbonfiber, og ble produsert av Aerospatiale. Designeren Marcello Gandini benyttet også et av sine signaturelementer i EB110, nemlig saksedørene, som han også brukte på blant annet Lamborghini Countach.

I 1992 ble det produsert en lettere og kraftigere modell med 603 hestekrefter, kalt «*EB110 SS*» for «SuperSport».

Blant profilerte eiere finner vi Formel 1-fører Michael Schumacher, som tidlig i 1994 bestilte en banangul EB 110 Super Sport og dermed gav Bugatti verdifull publisitet. I tillegg var Derek Hill, sønn av den amerikanske Formel 1-mesteren Phil Hill, en av tre førere som konkurrerte med en EB 110 i 24-timersløpet på Daytona i 1996.

Etter at styreformann Artioli hadde foretatt et ambisiøst oppkjøp av Lotus og selskapet samtidig hadde brukt mye penger på utviklingen av firedørsmodellen EB112 gikk selskapet konkurs i 1995. tyske Dauer Racing GmbH kjøpte de halvferdige EB110-modellene og delelageret fra konkursboet, mens det siste gjenværende chassiset og en videreutvikling av motoren senere ble brukt av B Engineering som basis for deres superbil Edonis.

## Biler basert på EB110
### B Engineering Edonis

**B Engineering Edonis** er basert på Bugatti EB110 Super Sport, men det er stort sett kun chassiset i karbonfiber som er igjen fra den opprinnelige bilen, og både eksteriøret og interiøret er fullstendig redesignet. 3,5-litersmotoren fra Bugatti har fått sylindervolumet økt fra 3500&nbsp;ccm til 3760&nbsp;ccm, og de fire små turboladerne er erstattet av to større enheter. Motoreffekten er dermed økt til 602 hestekrefter. I tillegg er firehjulstrekksystemet fra Bugatti erstattet med et langt enklere tohjulstrekksystem, noe som sparer bilen for rundt 70 kilo vekt.

### Dauer EB110
Tyske Dauer Sportwagen kjøpte restlageret av EB110-deler fra Bugatti-fabrikken etter konkursen, og selskapet brukte senere de få gjenværende, halvferdige bilene til å bygge sin egen Dauer EB110 i begrenset opplag. Den oppdaterte bilen veier rundt 250 kilo mindre enn Bugatti-modellen, men er utstrt med den samme 3,5-liters V12-motoren med fire turboladere.
Republikken Lanfang

**Lanfang** (moderne navn på tradisjonell kinesisk: 蘭芳共和國, Hanyu Pinyin: *Lánfāng Gònghéguó*) var en kinesisk uavhengig stat i det som i dag er Vest-Kalimantan i Indonesia. Den ble etablert av en hakkakineser ved navn Low Lan Pak (Luo Fangbo) (羅芳伯) i 1777 og bestod fram til nederlenderne okkuperte området i 1884. 

Sultanene i vestre Borneo inviterte kinesiske arbeidere på 1700-tallet til å arbeide i gull- og tinngruver. Medlemmer av  kinesiske arbeidsfellesskaper (kongsi) nøt en viss politisk autonomi, man Lanfang er det best kjente, takket være et historieverk skrevet av Yap Siong-yoen, svigersønn av den siste kapitan av Lanfang*kongsi*et. Det ble oversatt til nederlandsk i 1885. Ingen av de andre kinesiske gruvefellesskapene i vestre Kalimantan har etterlatt seg noen skriftlige beskrivelser (Heidhues 2001:169).

## Referanser


## Litteratur
. 

## Eksterne lenker
* Info hos Asiawind.com
Bocas del Toro (øygruppe)

**Bocas del Toro** er en øygruppe i Det karibiske hav nordvest i Panama. Øyene befinner seg i distriktet Bocas del Toro i provinsen Bocas del Toro. Den største byen, og provinshovedstaden, heter også Bocas del Toro, og ligger på øya Colón. Øygruppa har et samla landareal på om lag 250 km².

Øygruppa er en populært turistmål, og kan nås med vanndrosjer og privatbåter. På Colón, like vest for byen Bocas del Toro, ligger også Bocas del Toro «Isla Colón» internasjonale flyplass. I tillegg går det ferjer fra byene Almirante, Changuinola og Chiriquí Grande.

## Øyer
De største øyene i øygruppa er de følgende:
* Bastimentos
* Carenero
* Cayo Agua
* Colón
* Cristóbal
* Popa
* Solarte

I tillegg omfatter Bocas del Toro en rekke mindre øyer og skjær.

## Eksterne lenker
*
Hvem spøker, Albert Åberg?

***Hvem spøker, Albert Åberg?*** (svensk originaltittel: *Vem spökar, Alfons Åberg?*) er en barnebok skrevet av Gunilla Bergström og oversatt til norsk av Tor Åge Bringsværd. Boken ble utgitt i Norge i 1983.

*Hvem spøker, Albert Åberg?* er også en animert kortfilm basert på boken med samme navn fra 1982.
NILA

**NILA – Norsk institutt for ledelse og administrasjon** var et norsk konsulentselskap, etablert ca. 1979. Selskapet fusjonerte med Handelshøyskolen BI i 1992.

Stifterne av NILA var flere næringslivs- og arbeidsgiverorganisasjoner. NILA etablerte i 1983 avdelingen *SEFIL – senter for internasjonal ledelse* for å ivareta næringslivets kompetansebehov ved oppkjøp i utlandet. En konflikt i NILA i 1987 førte til at åtte konsulenter sluttet og startet for seg selv. NILA fusjonerte i 1989 med det svenske Institutet för företaksledning.
Meløy Fotballklubb

**Meløy Fotballklubb** (stiftet i 1994 som *Nordre-Meløy Fotballklubb*) er et idrettslag med i Meløy kommune i Nordland. Klubben ble til etter en sammenslåing av lagene til Ørnes Idrettslag og Reipå Idrettslag. I 2005 skiftet klubben navn til *Meløy Fotballklubb*.

## Fotball
A-laget spiller i 5.divisjon i sesongen 2020.  

Meløy FK har også et G16 lag og et G19 lag i Salten.  

http://www.fotball.no/fotballdata/Lag/Spillere/?fiksId=139194   

## Referanser



## Eksterne lenker
* http://www.fotball.no/fotballdata/Lag/Spillere/?fiksId=139194
*
Khmerfolket

**Khmerfolket** (ខ្មែរ),  er den dominerende etniske gruppen i Kambodsja, som står for ca. 90 % av de 14 800 000 menneskene i landet. De snakker khmerspråk, som er en del av den større språkfamilien Mon-khmer som finnes i hele Sørøst-Asia. Flertallet av khmerene er tilhengere av den særegne khmerbuddhismen, en svært synkretisk versjon som blander elementer av theravadabuddhismen, hinduismen, animisme og forfedrekultisme. Betydelige populasjoner av khmerene bor i tilstøtende områder i Thailand (Nord-khmer) og Mekongdelta-regionen i nabolandet Vietnam (Khmer Krom).

## Referanser
Østfold ingeniørhøgskole

**Østfold ingeniørhøgskole** var en høgskole for ingeniørutdanning, etablert i
Tune kommune i 1965 under navnet Østfold tekniske skole. Skolen ble i 1994 fusjonert inn i Høgskolen i Østfold.

Skolen startet undervisning i 1965, i midlertidige lokaler i Valaskjold realskole. Skolebygningen sto ferdig i 1966. Skolen var fra først drevet av fylket, men ble i 1977 overtatt av staten om omgjort til høgskole.

Skolebygningen i Tune ble brukt inntil utdanningen i 2010 ble samlokalisert med HiØs helsefagutdanning i Fredrikstad. Skolen utdannet blant annet ingeniører for Televerket i samarbeid med etaten, og etterhvert også bioingeniører. Det ble også utdannet ingeniører innen fagretningene: - Bygg og anlegg, elektro sterkstrøm, elektronikk, maskin konstruksjon, maskin drift og kjemi. Det var også påbyggningsår for prosess automasjon.

## Eksterne lenker
* regjeringen.no Vernevurdering av ingeniørskolens bygninger
Barbacoanske språk

**Barbacoanske språk** er en språkfamilie som snakkes i Colombia og Ecuador. Den består av språka awa pit, pasto (utdødd), muellama (utdødd), guambiansk, totoró, kokonuko (utdødd), caranqui (utdødd), cha'palaachi og tsafiki.

De barbacoanske språka er kanskje i slekt med paes. De har også blitt kobla til de chibchanske språka i den makrochibchanske hypotesa.

## Eksterne lenker
* Barbacoanske språk hos Ethnologue
* Barbacoanske språk hos Proel
Paes (språk)

**Paes** (*nasa yuwe*, også kjent som *páez* eller *paisa*) er et språk som snakkes av paesfolket i Andes-regionen i Colombia. Det snakkes av mellom 70 og 80&nbsp;000 mennesker. Rundt halvparten av dem er enspråklige.

## Slektskap
Paes regnes vanligvis som et isolert språk. Av og til regnes det som det eneste gjenlevende språket i den foreslåtte paesanske språkfamilien, som også omfatter de utdødde språka panzaelo og andaquí. Paes har også blitt gruppert sammen med de barbacoanske språka. I den makrochibchanske hypotesen ble språket kobla til de chibchanske språka.

## Eksterne lenker
* 
* Paes hos Proel
Sparebankstiftinga Sogn og Fjordane

**Sparebankstiftinga Sogn og Fjordane** ble stiftet 12. mars 2010 og ble i løpet av dette året eier av Sparebanken Sogn og Fjordane (94,12%) sammen med Sparebankstiftinga Fjaler (5,88%). Med 1,8 milliarder kroner i egenkapital ved opprettelsen er stiftelsen den største på Vestlandet og den nest største i Norge (etter Sparebankstiftelsen DNB). Sparebankstiftinga Sogn og Fjordane blir styrt av generalforsamling, styre og direktør.

Formålet til stiftelsen er å være en langsiktig og stabil eier av Sparebanken Sogn og Fjordane og ta over en del av samfunnsansvaret til banken, bl.a. utdeling av gaver til allmennyttige formål.

Stiftelsens administrasjon består av direktør Kjell Sandnes og kultursjef Pål Fidjestøl.

## Eksterne lenker
* Sparebankstiftinga Sogn og Fjordanes hjemmeside
* Sparebanken Sogn og Fjordanes hjemmeside og nettbank
* Blogg for Sparebanken Sogn og Fjordane
Arkitekturåret 1865

**Arkitekturåret 1865** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1865.

## Bygninger

* George Gilbert Scott vinner konkurransen om å utforme St. Pancras stasjon i London.

## Priser
* Royal Gold Medal – James Pennethorne

* Prix de Rome, arkitektur: Louis Noguet og Gustave Gerhardt

## Fødsler
* 26. april - Akseli Gallen-Kallela, finsk maler, arkitekt og designer (død 1931)
* 29. april - Max Fabiani, kroatisk-østerriksk arkitekt (død 1962)
* 7. juni - Ole Sverre, norsk arkitekt (død 1952)
* 20. oktober - Mackay Hugh Baillie Scott, britisk arkitekt (død 1945)
* 17. november - Paul Charbonnier, fransk arkitekt (død 1953)

## Dødsfall
* 18. mars - Friedrich August Stüler, tysk arkitekt (født 1800) 
* 4. mai - Christian H. Grosch, norsk arkitekt (født 1801)
* 8. juni – Joseph Paxton, engelsk arkitekt (født 1803)
* 20. august - Andreij Iwanowitstsj Stackenschneider, russisk arkitekt (født 1802)
* 28. september - Carl Alexander Heideloff, tysk arkitekt (født 1789)
* 4. desember – Francis Fowke, engelsk arkitekt og ingeniør (født 1823)
* John Dobson, engelsk arkitekt (født 1787)
* P. H. Holtermann, norsk arkitekt (født 1820)

## Se også
Elkana

**Elkana** er navnet på flere personer i Bibelen. Mest kjent er Samuels far.

1.	En av Levi stamme, og stamfar til en ved navn Berekja.

2.	En sønn av den opprørske levitten Korah.

3.	En etterkommer av Korah, stamfar til Samuel.

4.	En stamfar til Samuel, nevnt som oldesønn av nr. 3.

5.	En stamfar til Samuel, nevnt som tipptippoldesønn av nr. 4.

6.	Samuels far, en levitt som var etterkommer av Korah og som bodde i Ramatajim i Efraim. I det første kapittelet i 1. Samuelsbok kan man lese om at han hadde to koner, Hanna og Peninna. Peninna hadde barn, men det hadde ikke Hanna. Da de drog opp til Tabernakelet hvert år pleide Hanna å be om å få barn. Til sist ble hun bønnhørt og ble mor til Samuel og fem barn til. Elkana og Hanna lot Samuel innvie til en spesiell form for tempeltjeneste fra han var meget liten. Han bodde da sammen med prestene og hjalp til ved møteteltet.

7.	En som var portvakt da David sørget for at Paktens ark ble ført til Jerusalem.

8.	En som tjente ved hoffet til kong Akas.
NHI.no

**NHI.no** er en videreutvikling av siden **Pasienthandboka.no** og eies av Norsk Helseinformatikk (NHI). Nettsiden er et norsk, medisinsk nettsted først og fremst med tanke på opplysning om helse, symptomer og sykdommer. Siden inneholder også nyhetsoppslag, dokument om trening og forum. Pasienthandboka ble opprettet tidlig våren 2007 av firmaet Norsk Helseinformatikk. På tampen av 2009 skiftet nettstedet navn til NHI.no. Intensjonen med dette var å gjøre informasjonen på siden enda lettere tilgjengelig samt å gi siden et «friskere» utseende.

NHI.no er gratis (reklamefinansiert), har ingen tilknytning til industri eller sponsorer, og annonsørene skal ikke ha noen innvirkning på artiklene de produserer ifølge NHI.no. 

NHI.no er basert på oppslagsverket Norsk Elektronisk Legehåndbok (NEL) som tidligere var tilgjengelig for alt helsepersonell gjennom en statlig avtale (Helsebiblioteket.no).  Mens NEL i dag er en betaltjeneste, forblir NHI.no tilgjengelig for alle.

Terje Johannessen er redaktør for både NHI.no og NEL (Legehåndboka). 

NHI.no angir referansene brukt for å utvikle sine dokument. Ett av formålene med NHI.no er at behandler og pasient skal ha mest mulig lik kunnskapsbakgrunn, og dermed kunne ta bedre beslutninger i fellesskap.

## Referanser


## Eksterne lenker
* NHI.no
* Helsetilsynets beskrivelse av NHI.no
* VGs vurdering av Pasienthåndboka
*  Faktabloggen fra redaksjonen ved Startsiden.no
Arkitekturåret 1858

**Arkitekturåret 1858** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1858.

## Bygninger

## Hendelser
* Konkurransen om utformingen av Central Park i New York blir vunnet av Frederick Law Olmsted og Calvert Vaux.

## Priser
* Royal Gold Medal – Friedrich August Stüler.
* Prix de Rome – Ernest Coquart.

## Fødsler

|-
|Januar
| 4. || Edvard Glæsel ||  || landskapsarkitekt ||align=center| ||align=center|1915 ||

|Mai
| 10. || Schak Bull ||  || arkitekt ||align=center|97 ||align=center|1956 ||  
|-
|rowspan=2|August 
|28. || Alessandro Barsanti || italiensk || arkitekt og egyptolog ||align=center|58 ||align=center|1917 || 
|-
| 30. || Ignaz Sowinski ||  || arkitekt ||align=center| ||align=center|1917 ||

|rowspan=2|Oktober
|12. || Lars Solberg ||  || arkitekt ||align=center|62 ||align=center|1921 || 

| 31. || Franz Ahrens || tysk || industribyggarkitekt ||align=center| ||align=center|1933 ||
|-
|rowspan=2|November
| 8. || Gustaf Wickman ||  || arkitekt ||align=center| ||align=center|1916 ||
|-
| 21. || Bruno Schmitz || tysk || arkitekt ||align=center| ||align=center|1916 ||

|Desember
| 7. || Gustav Gull ||  || arkitekt ||align=center| ||align=center|1942 ||
|}

## Dødsfall

|-
|Juni
|28. || Auguste de Montferrand ||  || arkitekt ||align=center| ||align=center|1786 ||
|}
## Bildegalleri

Portrait Alessandro Barsanti.jpg|Alessandro Barsanti(1858-1917)
Lars_Solberg.jpg|Lars Solberg(1858–1921)
Schak_Bull.jpg|Schak Bull(1858-1956)


## Referanser
Arimatea

**Arimatea** (gresk: Ἁριμαθαία) var i henhold til *[[Lukasevangeliet]]* i Det nye testamente  «en by i Judea». Det ble sagt var hjembyen til Josef av Arimatea som opptrer i alle de fire evangeliene. Han var blant dem som tok Jesus ned fra korset og ga sin grav utenfor Jerusalem. Bortsett fra denne bibelske redegjørelsen er det ingen andre nedtegnelse eller skriftlige kilder som indikerer at Arimatea er et eksisterende sted. Likevel har det blitt spekulert i at Arimatea *kan* identifiseres.

## Forsøk på identifisering
I den greske oversettelsen av Det nye testamente, er det greske ordet for Arimatea gitt et særskilt diakritisk tegn innlagt som pustemarkering, ( ῾ ) og det indikerer aspirasjon (tilstedeværelsen av en /h/-lyd) på første alfa i Arimatea. Følgelig skal stedet for Josefs opprinnelse uttalelses *Harimatea*. Det vil tilsvare det hebraiske *ha-ramathaim*, med innledende *he* (ה) som danner den bestemte hebraiske artikkel *ha-*.

Således har det blitt fremmet hypotesen at Arimatea var et annet navn for Ramathaim-Zophim (Rama) i Efraims område, fødestedet for profeten Samuel. Arimatea har også blitt forsøkt identifisert med Ramla i åskammene i Dans område, eller Rama i Benjamins område, rundt 10&nbsp;km nord for Jerusalem og 5&nbsp;km fra Betel.

## Referanser
Deutscher Fußball-Bund

**Deutscher Fußball-Bund** (DFB, Tysk fotballforbund) er et særidrettsforbund for fotball i Tyskland og er sammenslutningen av de tyske fotballklubbene. Den ble grunnlagt 28. januar 1900 i Leipzig og var med å grunnlegge FIFA og UEFA. På grunn av krigens følger ble den oppløst i 1945, men grunnlagt på nytt 10. juli 1949 i Stuttgart, mens Deutscher Fußball-Verband ble grunnlagt i juli 1950 i Øst-Tyskland (som ble oppløst etter gjenforeningen av landet i 1990). 

I dag er DFB med nesten 26&nbsp;000 klubber og mer enn 6,7 millioner medlemmer det kanskje største og rikeste enkeltsportforbundet i verden. Hovedsete er i Frankfurt am Main. DFB er inndelt i fem regionalforbund og 21 landsforbund. De over 6,7 millioner medlemmer er aktiv i nesten 180&nbsp;000 lag. Vel en million av medlemmene er kvinner som spiller i omtrent 8&nbsp;600 lag.

Øverste spilleklasse er Bundesliga som ble opprettet i 1963, vinneren av den blir Deutscher Meister. Samtidig spilles et cupmesterskap om DFB-Pokalen. 

DFB stiller også de tyske landslag som er blant de mest suksessrike i verden. På  har man vunnet fire verdens- og tre europamesterskap, på kvinnesiden to verdens- og åtte europamesterskap.

## Se også
* Tysklands herrelandslag i fotball
* Tysklands kvinnelandslag i fotball

## Referanser


## Eksterne lenker
*
Beda Chang

**Beda Chang** eller **Chang (Tsan-) Cheng-Min** (født 27. mai 1905 i Shanghai i Kina, død 11. november 1951) var en kinesisk katolsk prest tilhørende jesuittordenen. 

Han var en av de mest fremstående professorer ved Aurorauniversitetet i Shanghai, blant annet var han dekan ved universitetet. 

Han trådte inn i jesuittordenen i 1925, og studerte filosofi på Jersey og i Paris. Etterpå tok han doktorgrad i litteratur ved Sorbonne i 1938 med dissertasjonen *L'Écriture chinoise et le geste humain*, for et panel bestående av Joseph Vendryes, Henri Maspero og Paul Pelliot. Han ble presteviet i 1940.

Han var så en periode rektor ved Colleget St Ignace i Zi-ka-wei i Shanghai, og ble senere dekan for kinesisk litteratur ved Aurorauniversitetet. 

I 1951 ble han arrestert av de kommunistiske myndigheter, og noen måneder etter ble han meldt død i fengselet. Fengselsmyndighetene hevdet at han døde av naturlige årsaker, men det var en alminnelig overbevisning blant dem som kjente ham at han måtte ha bukket under for den mishandling som formentlige kontrarevolusjonære ble utsatt for i fengslene. Han var til og med blitt observert i fengselet av en besøkende to måneder før sin død, mens han lå og kastet opp i cellen. 

Han ble betraktet som en martyr. Katolikker stilte opp til masseprotester, og requiemmessen som fulgte var fullpakket av folk.

## Verker
* *Le Parallélisme dans les vers du [[Cheu King]]*, P. Geuthner  1937 
* *L'Écriture chinoise et le geste humain : essai sur la formation de l'écriture chinoise*, P. Geuthner  1937

## Referanser


## Litteratur
* Paul Lesourd: *Le R.P. Tchang qui a passé hier sa thèse de doctorat ès lettres sur l'Ecriture chinoise et le geste humain*, Le Figaro, 16 janvier 1938, s. 2.
* Joseph Brandicourt: *Le R.P. Bède Tchang Tcheng Ming a donné sa vie pour sa foi*. Le Figaro, 30 novenmbre 1951.
* Claude Larre: *Les Actes de Béda Tsang, mort dans sa prison à Sanghaï le 11 novembre 1951*, (sous le pseudonyme de J.-C. Coulet), Procure de la mission de Chine, Paris, 1954, 29 s.  
* Paul Duclos: «Tsang Beda (1905–1951)», i *Hommes et destins : dictionnaire biographique d'outre-mer‎ de Académie des sciences d'outre-mer – 1975*, volume 6, s. 423-424.
* Jean Monsterleet: «Le P. Bède Tsang, S.J.», i *Les martyrs de Chine parlent*, Amiot, 1955, s. 49-51. 
* *Father Beda Chang : Witness for Unity*, Catholic Truth Society, Hong Kong 1953
Jarle Ree

**Jarle Rytter**, tidligere **Jarle Ree** (født 31. juli 1948 i Bergen) er en norsk kunst- og dokumentarfotograf.

Han er oppvokst i Bærum. Han ble utdannet agronom i 1975, og arbeidet i mange år som geitebonde på Dovrefjell. Først da han hadde passert 40 år begynte han å fotografere.

Fra 1992 arbeidet han i en tiårsperiode med fotodokumentasjon fra mentalsykehus i Albania og livet i russiske fengsler. Dette resulterte i boka *Heartlines*, utgitt på eget forlag med støtte bl. a. fra Utenriksdepartementet, Norsk kulturråd og Norsk Fotografisk Fond.

Han deltok på Høstutstillingen i 1994 og 1999. Han har mottatt stipend fra Utenriksdepartementet, Sosial- og helsedepartementet, Statens kunstnerstipend, 3-årig arbeidsstipend 2003-05 og stipend fra Fritt Ord. Han er tilknyttet bildebyrået Samfoto.

## Bibliografi
* *Heartlines* (2002) ISBN 82-996348-0-6

## Utstillinger
* 1982: Galleri K. T., Kongsberg.
* 1983: Preus fotomuseum, Horten.
* 1988: Galeria Nasoni, Porto, Portugal.
* 1989: Preus fotomuseum, Horten.
* 1990: Kodak, Oslo.
* 1992: Porsgrunn kunstforening.
* 1992: Galleri Tonne, Oslo.
* 1996: Kunstnerforbundet, Oslo.
* 1998: Krypten, Oslo domkirke.

## Referanser
Arkitekturåret 1877

## Bygninger
* Galleria Vittorio Emanuele i Milano, tegnet av Giuseppe Mengoni blir fullført.
* Manchester Town Hall i Manchester, England fullføres.
* St. Pancras stasjon i London, av George Gilbert Scott fullføres.

## Hendelser
* Society for the Protection of Ancient Buildings grunnlegges i London av William Morris.

## Priser
* Royal Gold Medal – Charles Barry (junior).
* Prix de Rome, Henri-Paul Nénot førstepris, Adrien Chancel andrepris.

## Fødsler

|-
|Mars
|15. || August Albertsen ||  || arkitekt ||align=center|79 ||align=center|1956 || 

|April
|28. || Karl Indermühle ||  || arkitekt ||align=center| ||align=center|1933 ||
|-
|Juni
|12. || Fritz Höger ||  || arkitekt ||align=center| ||align=center|1949 ||

|September
|2. || Bredo Berntsen ||  || arkitekt ||align=center| ||align=center|1957 ||
|-
|Oktober
|5. || Carl Berner ||  || arkitekt ||align=center| ||align=center|1943 ||

|Desember
|6. || Paul Bonatz ||  || arkitekt ||align=center| ||align=center|1956 ||
|}

## Dødsfall

|-
|Mars
|11. || Ferdinand von Quast ||  || arkitekt ||align=center| ||align=center|1807 ||

|November
|26. || Richard Lucae ||  || arkitekt ||align=center| ||align=center|1829 ||
|-
|Desember
|30. || Giuseppe Mengoni ||  || arkitekt og ingeniør ||align=center| ||align=center|1829 ||
|}

## Referanser
Roger Hardy

**Roger Kristian Hardy** (født 1. februar 1963) er en norsk fotograf. Han er bosatt i Porsgrunn.

Hardy har bakgrunn som industri- og oljearbeider, og har blant annet jobbet og fotografert på plattformen Oseberg Øst, driftet av Norsk Hydro. Selskapet ga økonomisk støtte til foto- og bokprosjektet hans fra plattformen. Hardy var tilknyttet bildebyrået Samfoto, men per 2020 er han tilknyttet NTB.

Roger Kristian Hardy har jobbet med ulike dokumentarprosjekt:
* 1988–1991: Chile
* 1989: Nicaragua
* 1999 - 2001: Vinterfiske i Lofoten
* 2002: Porsgrunn Mekaniske Verksted og Magnesiumen (Norsk Hydro)
* 2011: Hverdagsliv i Italia

## Bibliografi

* 2002 – *Exit for Magnesiumen på [[Herøya]]*
* 2004 – *[[Porsgrunn]] vår by – portretter av porsgrunnsfolk*
* 2006 – *Vi som fyller [[oljefondet]]*
* 2020 – *Familien min*  *...fragmenter av Norges historie fra 1718 til 1980...*

Bidragsyter på følgende bøker:
* 2002 – Norsk Hydro: *Av stein, vann og varme – Hydro Magnesiumen 50 år*
*2006 – Trond Lepperød: *Diagara – Porsgrunnsbåtene og verkstedet på Vestsida*

## Referanser
Nefrologi

**Nefrologi** er læren om nyrene, deres bygning, deres funksjon og deres sykdommer. Dialyse og nyretransplantasjon er sentrale områder i klinisk nefrologi. Nefrologi er en medisinsk spesialitet og en subspesialitet til faget indremedisin.
Energireserver

**Energireserver** er energiressurser som er økonomisk lønnsomme å utnytte med nå-tidens teknikk. Nye teknikker og økte priser gjør at flere energiressurser blir energireserver. Norge har mange energireserver med råolje i Barentshavet.
Dagfinn Skjelle

**Dagfinn Skjelle** (1941–2023) var en norsk naturfotograf, bosatt i Lillehammer.

Skjelles bilder har blitt publisert i en rekke sammenhenger, og han har gitt ut 4 bøker fra norsk fjellheim. Han var med og startet foreningen  Norske Naturfotografer og var tilknyttet bildebyrået Samfoto.

## Bibliografi
* *Rondane*, Gyldendal (1970)
* *Nord på Dovrefjell*, Gyldendal (1971)
* *Rondane*, Grøndahl Dreyer (1996) ISBN 82-504-2361-5
*BackCountry Photographer, eget forlag 2019

## Utstillinger
* 1997: galleri NK, Lillehammer

## Referanser